
ЗАПИСНИК
ДЕВЕТЕ СЕДНИЦЕ ОДБОРА ЗА ЗДРАВЉЕ И ПОРОДИЦУ
ОДРЖАНЕ 23. ЈУНА 2026. ГОДИНЕ


Седница је почела у 13, 00 часова.
            Седници је председавао др Муамер Бачевац, председник Одбора.
Седници су присуствовали чланови Одбора: прим.др Нада Мацура, прим. др Ненад Ристовић, проф. др сц. мед. Марија Здравковић, др Слободан Милисављевић, др Иван Рајичић, др Лидија Шарац, проф. др Мирка Лукић Шаркановић, др Емеше Ури и проф. др Драган Делић.
Седници Одбора су присуствовали заменици чланова Одбора: Татјана Николић (доц. др Дарко Лакетић) и Катарина Стојановић (др Радомир Бојовић).
Седници нису присуствовали чланови Одбора: др Борислав Антонијевић, Јелена Спирић, проф. др Снежана Ракић, Марина Мијатовић и Слађана Милетић, као ни њихови заменици.
 Седници Одбора су присуствовали: из Министарства здравља др Мирсад Ђерлек, државни секретар и др Ружица Јовановић, директорка Управе за биомедицину.

	На предлог председника Одбора, већином гласова, усвојен је следећи дневни ред: 

Д н е в н и   р е д:
	
1. Разматрање Предлога закона о изменама и допунама Закона о пресађивању људских органа, који је поднела Влада, у појединостима;
1. Амандмани Одбора на Предлог закона о изменама и допунама Закона о пресађивању људских органа;
1. Разматрање Предлога закона о изменама и допунама Закона о људским ћелијама и ткивима, који је поднела Влада, у појединостима;
1. Амандмани Одбора на Предлог закона о изменама и допунама Закона о људским ћелијама и ткивима.
	Пре преласка на разматрање тачака дневног реда, председник Одбора предложио је да се о првој и трећој тачки дневног реда води обједињена расправа.
	Предлог председника Одбора да се о првој и трећој тачки дневног реда води обједињена расправа усвојен је једногласно (12 за, од  укупно 12 присутних).
	ПРВА И ТРЕЋА ТАЧКА ДНЕВНОГ РЕДА: Предлог закона о изменама и допунама Закона о пресађивању људских органа, који је поднела Влада, у појединостима и Предлог закона о изменама и допунама Закона о људским ћелијама и ткивима, који је поднела Влада, у појединостима.
	Председник Одбора обавестио је присутне да је на први предлог закона поднето 32 амандмана, а на други предлог закона 22 амандмана и потом отворио дискусију. 
	У дискусији поводом ових тачака дневног реда учествовали су: проф. др Драган Делић, проф. др Марија Здравковић, др Емеш Ури, проф. др Мирка Лукић Шаркановић, др Слободан Милосављевић, Татјана Николић и прим. др Нада Мацура.
	Проф. др Драган Делић истакао је да су амандмани његове посланичке групе плод једне шире расправе и да су поднети у циљу побољшања предложених закона и постојећег стања у здравственом систему. Стога, не види разлог зашто ти амандмани иза којих стоји струка и велики број удружења пацијената нису усвојени, зашто тај труд и добра намера није препозната, те се критички осврнуо и на дато образложење због чега су ови амандмани одбијени.
	Проф. др Марија Здравковић истакла је да су предложена законска решења веома целисходна за људе који чекају органе, уз напомену да овде нема места за политичке разлике јер је ово заједнички задатак свих у интересу пацијената. Додала је да свако у свом окружењу треба да учини све што може у циљу подизања свести о значају донирања органа с обзиром на то колико је то важно за сва лица која чекају трансплантацију органа, посебно за пацијенте на хемодијализи.
	Др Емеш Ури похвалила је предложене законе и додала да је добро то што за живота лице може да се изјасни да ли хоће или неће да буде донор. Додала је да у овај процес треба укључити и црквене установе како би људе освестили да транспллантација није грех већ помоћ и нешто најхуманије, уз напомену да сваки човек треба да има право избора. Указала је на велики значај Етичке комисије у овом процесу.
	Проф. др Мирка Лукић Шаркановић нагласила је да је потребно пуно радити на поверењу грађана према лекарима, донирању органа, као и на њиховом информисању о начинима на који могу постати донори. Ради тога, истакла је значај укључивања медија, подкаста и других едукација на ову тему путем интернета, јер то је један хуман поступак који може много помоћи лицима која чекају орган. Указала је на проблем са пацијентима који болују од аутоимуних болести и који чекају да им се трансплантира јетра, те додала да су они до сада били скрајнути и сугерисала је да би лекари требало више да обратите пажњу на њих, посебно гастроентеролози, како би им се дао приоритет приликом трансплантације, уз поштовање свих законских процедура. 
	Др Слободан Милосављевић навео је да предложени закони представљају добру полазну основа за унапређење трансплантације. Истакао је улогу Министарства здравља у овом процесу и велики помак у погледу повећања броја трансплантација, уз напомену да се ове године може очекивати преко 180 трансплантација, са тендецијом раста и нагласио значај ове едукације на примарном и секундарном нивоу здравствене заштите. 
	Татјана Николић наведене законе оценила је као конструктивне и предложила да се они подрже, уз напомену да би поред примарне здравствене заштите и Министарство за бригу о породици и демографију требало да се укључи и кроз различите кампање допринесе бољој информисаности грађана о трансплантацији и то пре доласка код изабраног лекара.
	Прим. др Нада Мацура предложила је да се организују јавна слушања не само у Београду, већ и у свим мањим срединама ради боље обавештености о начину донирања органа и сузбијања предрасуда и свих других заблуда о трговини органа. 
	Државни секретар Мирсад Ђерлек се захвалио на конструктивној дискусији и истакао да ће она помоћи унапређењу предложених измена и допуна ових закона. Додао је да Министарство здравља већ организује јавна слушања у мањим срединама, али да ће уважити изнете сугестије и тај рад још више појачати, као и да ће бити још прилика за измене и допуне ових закона, како би се ова област побољшала и унапредила.
	Председник Одбора је након завршене дискусије предложио да се Одбор у два гласања изјасни о амандманима на оба предлога закона и то једним гласањем о свим амандманима које је Влада прихватила на оба предлога закона и другим гласањем о свим амандманима које Влада није прихватила на оба предлога закона 
     Предлог председника Одбора да се Одбор изјасни у два гласања: о свим амандманима које је Влада прихватила на оба предлога закона и другим гласањем о свим амандманима које Влада није прихватила на оба предлога закона, прихваћен је већином гласова (11 за, 1 против, од укупно 12 присутних).
	      Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о пресађивању људских органа.		           
Одбор је одлучио већином гласова (10 за, 1 против, 1 није гласао, од укупно 12 присутних) да предложи Народној скупштини да прихвати следеће амандмане на Предлог закона о изменама и допунама Закона о пресађивању људских органа.	:
· на члан 3. који је поднео народни посланик Маријан Ристичевић;
· на члан 4. који су заједно поднели народни посланици Мариника Тепић, Драган Ђилас, Борко Стефановић, Душан Никезић, Горан Петровић, Јелена Милошевић, Татјана Пашић, Пеђа Митровић, Далибор Јекић, Бранко Миљуш и Мила Поповић;
· на члан 5. који су заједно поднели народни посланици Мариника Тепић, Драган Ђилас, Борко Стефановић, Душан Никезић, Горан Петровић, Јелена Милошевић, Татјана Пашић, Пеђа Митровић, Далибор Јекић, Бранко Миљуш и Мила Поповић;
· на члан 6. који је поднео народни посланик Маријан Ристичевић;
· на члан 6. који су заједно поднели народни посланици Мариника Тепић, Драган Ђилас, Борко Стефановић, Душан Никезић, Горан Петровић, Јелена Милошевић, Татјана Пашић, Пеђа Митровић, Далибор Јекић, Бранко Миљуш и Мила Поповић.
	Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о људским ћелијама и ткивима.		 .
	Одбор је одлучио већином гласова (11 за, 1 није гласао, од укупно 12 присутних) да предложи Народној скупштини да прихвати следеће амандмане на Предлог закона о изменама и допунама Закона о људским ћелијама и ткивима.
· на члан 1. који је поднео народни посланик Жељко Веселиновић;
· на члан 3. који је поднео народни посланик Маријан Ристичевић;
· на члан 6. који је поднео народни посланик Маријан Ристичевић.

          Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о пресађивању људских органа.	
Одбор је одлучио једногласно (12 против, од укупно 12 присутних) да предложи Народној скупштини да одбије следеће амандмане на Предлог закона о изменама и допунама Закона о пресађивању људских органа.		: 
· на члан 1. који су заједно поднели народни посланици Мариника Тепић, Драган Ђилас, Борко Стефановић, Душан Никезић, Горан Петровић, Јелена Милошевић, Татјана Пашић, Пеђа Митровић, Далибор Јекић, Бранко Миљуш и Мила Поповић;
· на члан 1. који је поднео народни посланик Драган Станојевић;
· на члан 1. који су заједно поднели народни посланици Радомир Лазовић, Биљана Ђорђевић, Јелена Јеринић, Роберт Козма, Ђорђе Павићевић, Наталија Стојменовић, Растислав Динић, Марина Мијатовић, Добрица Веселиновић, Богдан Радовановић;
· на члан 1. који су заједно поднели народни посланици Здравко Понош, Стефан Јањић, Драган Делић, Слободан Цвејић, Татјана Марковић Топаловић, Слободан Петровић, Верица Милановић и Петар Бошковић;
· на члан 1. који су заједно поднели народни посланици Мирослав Алексић, Борислав Новаковић, Урош Ђокић, Ана Ераковић Нешић, Александар Ивановић, Ана Јаковљевић, Ненад Милојичић, Снежана Ракић, Ивана Роквић, Ђорђе Станковић, Милош Парандиловић и Драган Нинковић;
· на члан 1. који је поднела народни посланик Јелена Спирић;
· на члан 1. који су заједно поднели народни посланици Павле Грбовић и Анна Орег;
· на члан 1. који су заједно поднели народни посланици Ђорђо Ђорђић и Жељко Веселиновић;
· на члан 1. који је поднела народни посланик Ирена Живковић;
· на члан 2. који су заједно поднели народни посланици Мариника Тепић, Драган Ђилас, Борко Стефановић, Душан Никезић, Горан Петровић, Јелена Милошевић, Татјана Пашић, Пеђа Митровић, Далибор Јекић, Бранко Миљуш и Мила Поповић;
· на члан 2. који је поднео народни посланик Драган Станојевић;
· на члан 2. који су заједно поднели народни посланици Радомир Лазовић, Биљана Ђорђевић, Јелена Јеринић, Роберт Козма, Ђорђе Павићевић, Наталија Стојменовић, Растислав Динић, Марина Мијатовић, Добрица Веселиновић, Богдан Радовановић;
· на члан 2. који су заједно поднели народни посланици Здравко Понош, Стефан Јањић, Драган Делић, Слободан Цвејић, Татјана Марковић Топаловић, Слободан Петровић, Верица Милановић и Петар Бошковић;
· на члан 2. који су заједно поднели народни посланици Павле Грбовић и Анна Орег;
· на члан 2. који су заједно поднели народни посланици Мирослав Алексић, Борислав Новаковић, Урош Ђокић, Ана Ераковић Нешић, Александар Ивановић, Ана Јаковљевић, Ненад Милојичић, Снежана Ракић, Ивана Роквић, Ђорђе Станковић, Милош Парандиловић и Драган Нинковић;
· на члан 3. који су заједно поднели народни посланици Мариника Тепић, Драган Ђилас, Борко Стефановић, Душан Никезић, Горан Петровић, Јелена Милошевић, Татјана Пашић, Пеђа Митровић, Далибор Јекић, Бранко Миљуш и Мила Поповић;
· на члан 3. који су заједно поднели народни посланици Радомир Лазовић, Биљана Ђорђевић, Јелена Јеринић, Роберт Козма, Ђорђе Павићевић, Наталија Стојменовић, Растислав Динић, Марина Мијатовић, Добрица Веселиновић, Богдан Радовановић;
· на члан 3. који су заједно поднели народни посланици Здравко Понош, Стефан Јањић, Драган Делић, Слободан Цвејић, Татјана Марковић Топаловић, Слободан Петровић, Верица Милановић и Петар Бошковић;
· на члан 3. који су заједно поднели народни посланици Павле Грбовић и Анна Орег;
· на члан 3. који је поднела народни посланик Јелена Спирић;
· на члан 3. који је поднео народни посланик Драган Станојевић;
· на члан 5. који су заједно поднели народни посланици Здравко Понош, Стефан Јањић, Драган Делић, Слободан Цвејић, Татјана Марковић Топаловић, Слободан Петровић, Верица Милановић и Петар Бошковић;
· на члан 5. који су заједно поднели народни посланици Павле Грбовић и Анна Орег;
· на члан 6. који су заједно поднели народни посланици Павле Грбовић и Анна Орег;
· на члан 7. који су заједно поднели народни посланици Радомир Лазовић, Биљана Ђорђевић, Јелена Јеринић, Роберт Козма, Ђорђе Павићевић, Наталија Стојменовић, Растислав Динић, Марина Мијатовић, Добрица Веселиновић, Богдан Радовановић;
· на члан 7. који су заједно поднели народни посланици Здравко Понош, Стефан Јањић, Драган Делић, Слободан Цвејић, Татјана Марковић Топаловић, Слободан Петровић, Верица Милановић и Петар Бошковић;
· на члан 7. који су заједно поднели народни посланици Павле Грбовић и Анна Орег.
	Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о људским ћелијама и ткивима.	
	Одбор је одлучио већином гласова (1 за, 11 против, од укупно 12 присутних) да предложи Народној скупштини да одбије следеће амандмане Предлог закона о изменама и допунама Закона о људским ћелијама и ткивима.
· на члан 1. који је поднео народни посланик Драган Станојевић;
· на члан 1. који је поднела народни посланик Ирена Живковић;
· на члан 1. који је поднео народни посланик Милија Милетић;
· на члан 1. који су заједно поднели народни посланици Мирослав Алексић, Борислав Новаковић, Урош Ђокић, Ана Ераковић Нешић, Александар Ивановић, Ана Јаковљевић, Ненад Милојичић, Снежана Ракић, Ивана Роквић, Ђорђе Станковић, Милош Парандиловић и Драган Нинковић;
· на члан 1. који су заједно поднели народни посланици Павле Грбовић, Анна Орег и Владимир Пајић;
· на члан 1. који је поднео народни посланик Ђорђо Ђорђић;
· на члан 1. који је поднела народни посланик Јелена Спирић;
· на члан 2. који је поднео народни посланик Драган Станојевић;
· на члан 2. који је поднела народни посланик Ирена Живковић; 
· на члан 2. који је поднео народни посланик Милија Милетић;
· на члан 2. који је поднео народни посланик Ђорђо Ђорђић;
· на члан 2. који је поднео народни посланик Жељко Веселиновић;
· на члан 2. који су заједно поднели народни посланици Мирослав Алексић, Борислав Новаковић, Урош Ђокић, Ана Ераковић Нешић, Александар Ивановић, Ана Јаковљевић, Ненад Милојичић, Снежана Ракић, Ивана Роквић, Ђорђе Станковић, Милош Парандиловић и Драган Нинковић;
· на члан 2. који су заједно поднели народни посланици Павле Грбовић, Анна Орег и Владимир Пајић;
· на члан 3. који је поднео народни посланик Драган Станојевић;
· на члан 3. који су заједно поднели народни посланици Павле Грбовић, Анна Орег и Владимир Пајић;
· на члан 5. који су заједно поднели народни посланици Павле Грбовић, Анна Орег и Владимир Пајић;
· на члан 6. који су заједно поднели народни посланици Павле Грбовић, Анна Орег и Владимир Пајић;
· на члан 7. који су заједно поднели народни посланици Павле Грбовић, Анна Орег и Владимир Пајић.
     За известиоца Одбора на седници Народне скупштине одређен је др Муамер Бачевац, председник Одбора.
	ДРУГА ТАЧКА ДНЕВНОГ РЕДА: Амандмани Одбора на Предлог закона о изменама и допунама Закона о пресађивању људских органа. 
Председник Одбора предложио је да Одбор за здравље и породицу, на основу изнетих аргумента у дискусији, а на основу члана 157. став 6. и члана 161. став 1. Пословника Народне скупштине, на Предлог закона о изменама и допунама Закона о пресађивању људских органа поднесе следеће амандмане:

АМАНДМАН  I
У члану 1. Предлога закона, тачка на крају става 2. замењује се зарезом после кога се додају речи: „односно преко Е-управе.“Тачка на крају става 5. замењује се зарезом после кога се додају речи: „односно преко Е-управе.“
О б р а з л о ж е њ е
	Предложеним амандманом се предвиђа могућност давања Изјаве о даривању људских органа и Изјаве о противљењу даривања људских органа и преко Е-управе.
АМАНДМАН  II
	У члану 2. Предлога закона, у ставу 2. речи: „а по прибављеном мишљењу етичког одбора здравствене установе.“ мењају се и гласе: “а по прибављеној сагласности етичког одбора здравствене установе.“. У ставу 3. речи: „а по прибављеном мишљењу етичког одбора здравствене установе.“ мењају се и гласе: “а по прибављеној сагласности етичког одбора здравствене установе.“
О б р а з л о ж е њ е
	Предложеним амандманом се предвиђа да етички одбор здравствене установе даје сагласност за узимање људских органа са умрлог малолетног лица које је за живота било без родитељског старања и налазило се под старатељством.
Одбор је једногласно (за 12 од укупно 12 присутних) прихватио предложене амандмане Одбора на Предлог закона о изменама и допунама Закона о пресађивању људских органа.

	ЧЕТВРТА ТАЧКА ДНЕВНОГ РЕДА: Амандмани Одбора на Предлог закона о изменама и допунама Закона о људским ћелијама и ткивима.
	Председник Одбора предложио је да Одбор за здравље и породицу, на основу изнетих аргумента, а на основу члана 157. став  6. и  члана 161. став 1. Пословника Народне скупштине, на Предлог закона о изменама и допунама Закона о људским ћелијама и ткивима поднесе следеће амандмане:
АМАНДМАН  I
У члану 1. Предлога закона, тачка на крају става 2. замењује се зарезом после кога се додају речи:„односно преко Е-управе.“Тачка на крају става 5. замењује се зарезом после кога се додају речи: „односно преко Е-управе.“
О б р а з л о ж е њ е
	Предложеним амандманом се предвиђа могућност давања Изјаве о даривању људских ткива и Изјаве о противљењу даривања људских ткива и преко Е-управе.
АМАНДМАН  II
	У члану 2. Предлога закона, у ставу 2. речи: „а по прибављеном мишљењу етичког одбора здравствене установе.“ мењају се и гласе: “а по прибављеној сагласности етичког одбора здравствене установе.“.у ставу 3. речи: „а по прибављеном мишљењу етичког одбора здравствене установе.“ мењају се и гласе: “а по прибављеној сагласности етичког одбора здравствене установе.“
О б р а з л о ж е њ е
	Предложеним амандманом се предвиђа да етички одбор здравствене установе даје сагласност за узимање људских ткива са умрлог малолетног лица које је за живота било без родитељског старања и налазило се под старатељством.
Одбор је једногласно (за 12 од укупно 12 присутних) прихватио предложене амандмане Одбора на Предлог закона о изменама и допунама Закона о људским ћелијама и ткивима.

		Седница је завршена у 14,00 часова.


ЗАМЕНИК СЕКРЕТАРА ОДБОРА	                 ПРЕДСЕДНИК

     Слађана Велимировић	                 Др Муамер Бачевац
